ଭୁବନେଶ୍ୱର, ଫେବ୍ରୁଆରୀ ୧୮(ଲୋକାଲ ୱାୟାର): ଡବଲ ମର୍ଡର ମାମଲାରେ ପୂର୍ବତନ ବିଧାୟକ ଅନୁପ ସାଏ ଓ ତାଙ୍କ ଡ୍ରାଇଭର ବର୍ଦ୍ଧନ ଟପ୍ପୋଙ୍କୁ ପୁଲିସ ମଙ୍ଗଳବାର କୋର୍ଟରେ ହାଜର କରାଇ ରିମାଣ୍ଡ ମାଗିଥିବା ବେଳେ ଛତିଶଗଡ଼ ପୁଲିସ ଏହି ମାମଲାର ବିଭିନ୍ନ ଦିଗ ନେଇ ଭୁବନେଶ୍ୱରରେ ବି ତଦନ୍ତ ଜାରି ରଖିଥିବା ଜଣାପଡ଼ିଛି ।
ଛତିଶଗଡ଼ ପୁଲିସର ଜଣେ ଏଏସଆଇ ଭୁବନେଶ୍ୱରରେ ଗତକାଲିଠାରୁ ତଦନ୍ତ ଜାରି ରଖିଛନ୍ତି । ରାଜଧାନୀର ସୁନ୍ଦରପଦା ଅଞ୍ଚଳରେ, ଯେଉଁଠାରେ ଅନୁପ ଘର କିଣି କଳ୍ପନା ଓ ତାଙ୍କ ଝିଅଙ୍କୁ ରଖାଇଥିଲେ ସେହି ଅଞ୍ଚଳରେ ଆଖପାଖ ପଡ଼ୋଶୀଙ୍କୁ ସେ ପଚରାଉଚୁରା କରିଛନ୍ତି ।
ସେହିପରି କଳ୍ପନାଙ୍କ ଝିଅ ଯେଉଁ ଘରୋଇ ବିଦ୍ୟାଳୟରେ ପଢ଼ୁଥିଲେ ସେଠାରେ ମଧ୍ୟ ପୁଲିସ ଯାଇ କିଛି ପ୍ରଶ୍ନର ଉତ୍ତର ଖୋଜିଥିଲେ । ରାଜଧାନୀରେ ଥିବା ପ୍ରମୁଖ ଟ୍ରାଭେଲ ସଂସ୍ଥାରେ ମଧ୍ୟ ସେମାନେ ଅନୁପଙ୍କ ରାଜ୍ୟ କିମ୍ବା ଦେଶ ବାହାରକୁ ଯିବା ନେଇ କିଛି ତଥ୍ୟ ଖୋଜିଥିଲେ ।
ମଙ୍ଗଳବାର ଛତିଶଗଡ଼ ପୁଲିସ ଭୁବନେଶ୍ୱର ବିମାନବନ୍ଦରକୁ ଯାଇ ମଧ୍ୟ ତଦନ୍ତ କରିଛନ୍ତି । ନିର୍ଦ୍ଦିଷ୍ଟ କେତେକ ମାସରେ ଯାତ୍ରୀମାନଙ୍କ ଯିବାଆସିବାର ତାଲିକା ସେମାନେ ଖୋଳତାଡ଼ କରିଥିବା ଜଣାପଡ଼ିଛି ।
ସେହିପରି ରାଜଧାନୀର ଯେଉଁ ବ୍ୟାଙ୍କରେ ଅନୁପ ସାଏଙ୍କ ଆକାଉଣ୍ଟ ଅଛି ସେଠାରେ ସେ କରିଥିବା ଟଙ୍କା ଦେଣନେଣ ନେଇ ମଧ୍ୟ ତଦନ୍ତ କରିଛନ୍ତି ।
ଅପରପକ୍ଷରେ ତଦନ୍ତରେ ସହଯୋଗ କରୁ ନଥିବା ଅନୁପ ଓ ତାଙ୍କ ଡ୍ରାଇଭର ବର୍ଦ୍ଧମାନଙ୍କୁ ରିମାଣ୍ଡରେ ନେବାକୁ କୋର୍ଟରେ ମଙ୍ଗଳବାର ଆବେଦନ କରାଯାଇଥିବା ଛତିଶଗଡ଼ ପୁଲିସର ଜଣେ ଅଧିକାରୀ ସୂଚନା ଦେଇଛନ୍ତି ।
ଇତି ମଧ୍ୟରେ ଗତକାଲି ମଧ୍ୟ ପୁଲିସ ବ୍ରଜରାଜନଗର ଷ୍ଟେଟବ୍ୟାଙ୍କ ଓ ୟୁକୋ ବ୍ୟାଙ୍କରେ ଅନୁପଙ୍କ ଆକାଉଣ୍ଟରେ ହୋଇଥିବା ଦେଣନେଣର ବିସ୍ତୃତ ଭାବେ ତଦନ୍ତ କରିଛନ୍ତି ।
ଡବଲ ମର୍ଡର ମାମଲାରେ ବ୍ୟବହାର କରାଯାଇଥିବା ବଲେରୋ ଓ ଇନୋଭାକୁ ତୁରନ୍ତ ଚକ୍ରଧରନଗର ଥାନାରେ ପହଞ୍ଚାଇବାକୁ ଅନୁପଙ୍କ ପୁତୁରାଙ୍କୁ ନୋଟିସ ଧରାଯାଇଛି ।
ଥାନାରେ ଜେରା ପାଇଁ ହାଜର ହେବାକୁ କଳ୍ପନାଙ୍କ ଭାଉଜଙ୍କୁ ମଧ୍ୟ ନୋଟିସ ହୋଇଛି । କୁହାଯାଉଛି ଇତି ମଧ୍ୟରେ ଅନୁପଙ୍କ ଇନୋଭା ଡ୍ରାଇଭରକୁ ମଧ୍ୟ ପୁଲିସ ଉଠାଇ ନେଇଛି ।
ତେବେ ପୁଲିସ ଏ ନେଇ କିଛି ସ୍ପଷ୍ଟ କରିନାହିଁ । ଅନ୍ୟ କେତେ ଜଣଙ୍କୁ ମଧ୍ୟ ଶୀଘ୍ର ଜେରା ସକାଶେ ନୋଟିସ୍ ହେବ ବୋଲି ପୁଲିସ ସୂଚନା ଦେଇଛି ।
ଅନୁପଙ୍କ ବିରୋଧରେ ଅକାଟ୍ୟ ପ୍ରମାଣ ଯୋଗାଡ଼ କରିବାକୁ ପୁଲିସ ଟିମ୍ ହତ୍ୟାରେ ବ୍ୟବହାର କରାଯାଇଥିବା ବଲେରୋ ଓ ଇନୋଭା ଏବଂ ଯେଉଁ ଅସ୍ତ୍ର (କୌଣସି ଲୁହା ରଡ୍)ରେ ହତ୍ୟା କରାଯାଇଥିଲା ତାହାକୁ ଠାବ କରିବାକୁ ଉଦ୍ୟମ ଚଳାଇଛି ।
ସେହିପରି ଅନୁପଙ୍କ ସହ ଏହି ଘଟଣାରେ ଆଉ କେଉଁମାନେ ହତ୍ୟାସ୍ଥଳକୁ ଯାଇଥିଲେ ତାହା ମଧ୍ୟ ତଦନ୍ତ ପରିସରରେ ରହିଛି ।
ଅନୁପଙ୍କୁ ଡବଲ ମର୍ଡର ମାମଲାରେ ପ୍ରତ୍ୟକ୍ଷ କିମ୍ବା ପରୋକ୍ଷରେ ସହାୟତା କରିଥିବା ସମସ୍ତ ବ୍ୟକ୍ତି (ରାଜନେତା କିମ୍ବା ସାଧାରଣ ଜନତା) ସମସ୍ତଙ୍କୁ ଆଇନ ପରିସରକୁ ଅଣାଯିବ ବୋଲି କହିଛନ୍ତି ରାୟଗଡ଼ ଏସପି ସନ୍ତୋଷ ସିଂହ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
